Буучай БУРМАЛОВ.

КАРУ БАЛАГА

Бӱтпе ого, бӱтпе, кӧӧркий,
Бӱгӱн тӱнде бӱтпе, сен.
Тенек бойы тегин кӧӧрӧп
Дезе-дезин, бӱтпезеҥ!

Чечек кептӱ чебер эдиҥ
Чегиҥди, калак, тӱжӱрбе.
Чолмон кеелӱ чокту кӧзиҥ
Чогы ӧчӱп оҥор бо!

Арга-кӱчле бактырар
Андый сӱме эдми јок!
Эпле-јӧплӧ бастыра
Эл балдары јуртайт ок...

Бӱтпе ого, бӱтпе кӧӧркий,
Бӱгӱн тӱнде бӱтпе, сен.
Тенек бойы тегин кӧӧрӧп,
Дезе - дезин, бӱтпезеҥ!

Сок ло јаҥыс окшошко
Солоҥы бойыҥ садынба!
Салымла тӱндер саҥ башка
Сананып тудун. Уктыҥ ба!